|  |  |
| --- | --- |
| JUHATUSE LIIGEKÄSKKIRI | |
|  | (digitaalallkirja kuupäev) nr 1-5/ |



# Enampakkumise läbiviimine jahilubade pakettide

# eesostuõiguse omandamiseks Kuressaare jahipiirkonnas

Vabariigi Valitsuse 09.01.2007 määruse nr 4 „Riigimetsa Majandamise Keskuse põhimäärus“

§ 18 lõigete 5 ja 6 alusel ning tulenevalt jahiseaduse § 40 lõike 3 punktist 1

1. V i i a l ä b i 23. augustil 2022 elektrooniline enampakkumine Mercell-hankekeskkonnas 2022/2023. a jahihooajal Kuressaare jahipiirkonna Mändjala jahialal müüdavate jahilubade pakettide eesostuõiguse omandamiseks.
2. M o o d u s t a n enampakkumise läbiviimiseks komisjoni järgmises koosseisus:

esimees: Kalev Männiste, jahindustalituse juhataja;

liikmed: Lauri Valdur, jahindustalituse jahindusspetsialist;

Uno Vait, jahindustalituse jahindusspetsialist.

1. K i n n i t a n enampakkumise läbiviimise teate (lisa 1) ja jahiala piirikirjelduse koos jahialal paiknevate jahindusrajatistega (lisa 2).
2. K i n n i t a n eesostuõigusega omandavate jahilubade pakettide nimekirja koos neis sisalduvate jahilubade arvu ning omandamise eesostuõiguse alghindade ja ettemaksu suurustega (lisa 3).
3. Enampakkumise komisjonil esitada RMK juhatuse liikmele enampakkumise tulemused kinnitamiseks kolme päeva jooksul enampakkumise toimumisest arvates.
4. RMK jahindustalituse töötajad ei saa osaleda enampakkumisel pakkujana ega olla jahimeheks, kelle jahitunnistuse koopia lisatakse pakkumusele.
5. Jahindustalitusel korraldada enampakkumise võitjatega jahilubade pakettide kasutamise kokkulepete sõlmimine DHS-is dokumentide vormide sarjas asuva vormi kohaselt.

(allkirjastatud digitaalselt)

Kristjan Tõnisson

Juhatuse liige

Jaotuskava: jahindustalitus, raamatupidamisosakond